Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 3 Pv 416/12/6606	Lučenec, 3.10.2012
EEČ : 2-47-124-2012

U Z N E S E N I E

Trestná vec:	obvinená XXXXX 
Prečin:	Krádež podľa § 212 odsek 2 písmeno f, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Lučenec
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
dňa 17.6.2012 asi o 15.40 hod. v XXXXX, odcudzila z predajného pultu paštétu s mandľami, klobásu cabanossi a cukríky Cranchy Beries v celkovej hodnote 3,08 €,  s ktorým tovarom bez zaplatenia prešla cez pokladňu, kde bola prichytená pracovníkom SBS, čím XXXXX spôsobila škodu v celkovej výške 3,08 €, pričom tohto konania sa dopustila napriek tomu, že  jej bola  OO-PZ v Lučenci  blokom na pokutu nezaplatenú na mieste č. A 0016150 zo dňa 24.4.2012 právoplatne uložená pokuta vo výške 30,00 € za spáchaný priestupok  proti majetku podľa § 50 odsek 1 Zákona č. 372/1990  Z.z. o priestupkoch v znení zmien a doplnkov, zo dňa 9.4.2012 a bola trestným rozkazom Okresného súdu v Lučenci č. 3T 58/11 zo dňa 18.4.2011 právoplatným dňa 5.5.20111 odsúdená  za prečin krádeže podľa § 212 odsek 2 písmeno f) Trestného zákona k trestu odňatia slobody v trvaní 8 mesiacov s podmienečným odkladom výkonu trestu na skúšobnú dobu v trvaní 1 roka. 
lebo je trestné stíhanie neprípustné podľa § 9 odsek 1 písmeno d
Odôvodnenie:

Uznesením povereného policajta OO-PZ  v Lučenci č. ORP 1054/LC-LC-12 zo dňa 19.7.2012  bolo začaté trestné stíhanie a súčasne vznesené obvinenie XXXXX pre prečin krádeže podľa § 212 odsek 2 písmeno f) odsek 3 písmeno b) Trestného zákona,  na tom skutkovom základe, ako je to uvedené vo výrokovej časti tohto uznesenia.

Po skončení skráteného vyšetrovania poverený policajt  predložil OP v Lučenci návrh na zastavenie trestného stíhania spolu so spisovým materiálom s odôvodnením, že v priebehu dokazovania bolo pri pokuse o osobné doručenie predvolania obvinenej zistené, že je nebohá a následne táto skutočnosť bola potvrdená aj vyžiadaným úmrtným listom č. 4374/2012 zo dňa 13.9.2012 z Matričného úradu v Lučenci, z ktorého vyplynulo, že zomrela dňa 8.8.2012 v Lučenci  a preto je trestné stíhanie neprípustné a je potrebné ho zastaviť. 

Podľa § 9 odsek 1 písmeno d) Trestného poriadku, trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu kto zomrel. Z týchto dôvodov, nakoľko bolo bezpečne preukázané že  obvinená XXXXX dňa  8.8.2012  zomrela, bolo potrebné zastaviť trestné stíhanie podľa § 215 odsek 1 písmeno d) Trestného poriadku z dôvodov § 9 odsek 1 písmeno d) Trestného poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mariana Striežová
prokurátorka